খুলনা বিশ্ববিদ্যালয়: প্রেমিকের প্রতারণার আত্মহত্যার পথ বেছে নিয়েছিল খুলনা বিশ্ববিদ্যালয়ে মাস্টার্স শিক্ষার্থী শারমিন আক্তার সাথী। খুলনা মহানগরীর বয়রা মুজগুন্নি মহাসড়কস্থ ৬৩৪ নম্বর নিজ বাড়িতে ফ্যানের সাথে গলায় ফাঁস দিয়ে সে আত্মহত্যা করে। পুলিশ, এলাকাবাসী ও নিহতের পারিবারিক সুত্র জানায়, অগ্রনী ব্যাংক বয়রা শাখার কর্মকর্তা সুফিয়া বেগমের একমাত্র কন্যা শারমিন আক্তার সাথী খুলনা বিশ্ববিদ্যালয়ে পড়ালেখা করাকালে একই বিভাগের ছাত্র জেমস-এর প্রেমে জড়িয়ে পড়ে। বিশ্ববিদ্যালয়ে পড়ালেখা শেষ হবার সাথে সাথে সাথী তার প্রেমিক জেমসকে বিয়ে করার জন্য চাপ দিয়ে আসছিল। এ নিয়ে জেমস বিভিন্ন অজুহাত দেখিয়ে সময়ক্ষেপণ এবং তাকে এড়িয়ে যাচ্ছিল। এ অবস্থায় রোববার বিশ্ববিদ্যালয় জেমসের সাথে তার কথা কাটাকাটি ও মনোমালিন্য হয়। এর জের ধরেই সাথী আত্মহননের পথ বেছে নেন।